Mooi man! Ek hoop die valke neem sommer die in hegtis wat omkoop geld aanvaar van die publiek vir lisensies.
Die liggaam van een van die drie vriende wat die naweek dood is toe die bakkie waarin hulle gery het oor ’n afgrond in die see gestort het naby Heroldsbaai in die Wes-Kaap, is nog nie gevind nie.
Kapt. Malcolm Pojie, woordvoerder van die polisie, het gesê die soektog na Werner Finger (20) is afgeskaal, maar dat daar wel nog van tyd tot tyd te voet na sy liggaam gesoek word. Pojie het gesê ŉ private boot en familie is ook by die soektog betrokke.
Volgens Pojie hoop hulle om Finger se lyk binne die volgende paar dae te vind. Hy het bevestig dat van Finger se persoonlike items langs die kus naby die bakkie se wrak gevind is en dat daar ook items in die see gevind is. Pojie het gesê hulle vermoed Finger het verdrink toe hy tydens die ongeluk uit die voertuig geslinger is.
Dit is verskriklik – veral vir die ouers – Hoe slaap mens in die nag wetende jou kind dryf dalk iewers in die see – Hoop hulle kry hom vinning dat sy ouers en familie kan afsluiting kry
Vir die ouers en familie bid ek dat hulle hom so gou moontlik sal kry. Dit moet baie hartseer wees om nie te weet waar jou kind is nie. Ek bid vir julle.
Verskriklik hartseer. My innige simpatie met sy ouers, sussie, vriende en familie. Ek wil net ook dankie sê vir elkeen wat saam soek na hom.
Die arme Maroela doen sulke goeie werk, maar gaan maar swaar gebuk onder al die kritiek. Kan ons nie eerder dankie sê vir al die moeite wat hulle kosteloos vir ons doen nie.
Baie dankie Maroela vir die nuus wat ons vernuut ontvang uit die pen van jul joernaliste. Word opreg waardeer.